               IL-KUMMISSJONI EWROPEA
            Brussell, 11.8.2017
            COM(2017) 436 final
            2017/0202(NLE)
            Proposta għal
            DEĊIŻJONI TAL-KUNSILL
            dwar l-iffirmar, f’isem l-Unjoni, tal-Ftehim għal kooperazzjoni xjentifika u teknoloġika bejn l-Unjoni Ewropea u r-Renju Ħaxemita tal-Ġordan li jistabbilixxi t-termini u l-kundizzjonijiet għall-parteċipazzjoni tar-Renju Ħaxemita tal-Ġordan fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  B’segwitu għal proposta tal-Kummissjoni għal inizjattiva PRIMA abbażi tal-Artikolu 185 tat-TFUE
                     1
                  , ġiet adottata d-Deċiżjoni (UE) 2017/1324 tal-Parlament Ewropew u tal-Kunsill
                     2
                   dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

                  L-għan tal-PRIMA hu li jiġi implimentat programm biex jitrawmu kapaċitajiet ta’ riċerka u ta’ innovazzjoni u li jiġu żviluppati l-għarfien u soluzzjonijiet innovattivi komuni għat-titjib tal-effiċjenza, tas-sikurezza, tas-sigurtà u tas-sostenibbiltà tas-sistemi agroalimentari u tal-provvista u tal-ġestjoni integrati tal-ilma fiż-żona tal-Mediterran. Fil-PRIMA se jipparteċipaw b’mod konġunt għadd ta’ Stati Membri u ta’ pajjiżi terzi (“Stati Parteċipanti fil-PRIMA”) b’livell għoli ta’ impenn għall-integrazzjoni xjentifika, finanzjarja u tal-ġestjoni u bl-istess termini u kundizzjonijiet.

                  Ir-Renju Ħaxemita tal-Ġordan (“il-Ġordan”) esprima x-xewqa tiegħu li jissieħeb fil-PRIMA bħala Stat Parteċipant fl-ittri tas-7 ta’ Novembru 2016 u tat-30 ta’ Frar 2017, u ħa l-impenn li jipprovdi kontribuzzjoni finanzjarja ta’ EUR 30 miljun għall-inizjattiva.

                  Sabiex jiġi żgurat li l-Ġordan jipparteċipa fil-PRIMA fl-istess livell tal-Istati Membri u tal-pajjiżi terzi assoċjati ma’ Orizzont 2020, huwa meħtieġ Ftehim Internazzjonali mal-Unjoni biex jestendi l-kamp ta’ applikazzjoni tar-reġim ġuridiku stabbilit bid-Deċiżjoni (UE) 2017/1324 għall-Ġordan.

                  Fit-30 ta’ Mejju 2017, il-Kunsill awtorizza lill-Kummissjoni biex tiftaħ negozjati, f’isem l-Unjoni, mal-Ġordan dwar Ftehim Internazzjonali bejn l-Unjoni u l-Ġordan, li jistabbilixxi t-termini u l-kundizzjonijiet għall-parteċipazzjoni tal-Ġordan fil-PRIMA, soġġett għall-adozzjoni tad-Deċiżjoni (UE) 2017/1324.

                  In-negozjati bdew fis-26 ta’ Ġunju 2017 u ġew konklużi b’suċċess fl-10 ta’ Lulju 2017, meta r-rappreżentanti ta’ kull waħda mill-Partijiet futuri poġġew l-inizjali tagħhom fuq it-test tal-abbozz ta’ Ftehim. L-abbozz ta’ Ftehim mehmuż ma’ din il-proposta huwa konformi mad-direttivi tan-negozjati maħruġa mill-Kunsill. B’mod partikolari, dan jistabbilixxi li t-termini u l-kundizzjonijiet għall-parteċipazzjoni tal-Ġordan fil-PRIMA għandhom ikunu dawk li ġew stabbiliti fid-Deċiżjoni (UE) 2017/1324, u billi ssir referenza diretta għall-att leġiżlattiv tal-Unjoni.

                  Sabiex tiġi żgurata l-protezzjoni tal-interessi finanzjarji tal-Unjoni, b’mod partikolari s-setgħat tal-Kummissjoni, tal-Uffiċċju Ewropew Kontra l-Frodi, tal-Qorti tal-Awdituri u tal-Istruttura ta’ Implimentazzjoni tal-PRIMA (PRIMA-IS) biex iwettqu l-awditjar u l-investigazzjonijiet skont il-leġiżlazzjoni applikabbli tal-Unjoni, il-Ftehim jagħmel referenza speċifika għad-dispożizzjonijiet rilevanti tad-Deċiżjoni (UE) 2017/1324 u jobbliga lill-Partijiet biex jipprovdu l-assistenza kollha meħtieġa biex jiżguraw li jiġu implimentati. Barra minn hekk, il-Ftehim futur jistipula li l-Partijiet iridu jsibu qbil dwar l-arranġamenti dettaljati għall-assistenza, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim.

               •Konsistenza mad-dispożizzjonijiet eżistenti fil-qasam ta’ politika

                  Kif ġie ppreżentat ukoll fir-rapport tal-valutazzjoni tal-impatt għall-PRIMA
                     3
                  , il-ftuħ tal-PRIMA għall-parteċipazzjoni ta’ pajjiżi terzi bħall-Ġordan huwa konsistenti mal-objettivi tal-kooperazzjoni internazzjonali għar-riċerka u għall-innovazzjoni kif deskritt fil-Komunikazzjoni tal-Kummissjoni tal-2012 “Intejbu u niffukaw il-kooperazzjoni internazzjonali tal-UE fir-riċerka u l-innovazzjoni: Approċċ strateġiku”
                     4
                   u fil-Programm Qafas Orizzont 2020, li jippromwovi l-kooperazzjoni ma’ pajjiżi terzi fix-xjenza, fit-teknoloġija u fl-innovazzjoni sabiex jiġu indirizzati l-isfidi globali tas-soċjetà u jiġu appoġġati l-politiki esterni tal-Unjoni. Dan il-Ftehim huwa konsistenti wkoll mal-Ftehim Ewro-Mediterranju eżistenti li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Renju Ħaxemita tal-Ġordan, min-naħa l-oħra
                     5
                  , u mal-Ftehim bejn il-Komunità Ewropea u r-Renju Ħaxemita tal-Ġordan dwar il-Kooperazzjoni Xjentifika u Teknoloġika
                     6
                   li jistipulaw li jkun hemm kooperazzjoni bejn l-Unjoni u l-Ġordan fir-riċerka u fl-iżvilupp teknoloġiku u jħeġġu l-attivitajiet tar-riċerka u tal-iżvilupp fl-oqsma ta’ interess komuni.

               •Konsistenza ma’ politiki oħra tal-Unjoni

                  L-implimentazzjoni tal-PRIMA f’kooperazzjoni mill-qrib ma’ pajjiżi terzi bħall-Ġordan hija konsistenti wkoll ma’ politiki oħra tal-Unjoni, bħall-politika dwar il-migrazzjoni, il-politika tal-iżvilupp u l-politika tal-viċinat, filwaqt li hija wkoll rilevanti għalihom.

               2.ELEMENTI ĠURIDIĊI TAL-PROPOSTA

                  Il-proposta għal Deċiżjoni tal-Kunsill hija bbażata fuq l-Artikolu 186 u l-Artikolu 218(5) tat-Trattat dwar il-Funzjonament tal-Unjoni Ewropea.

               Fid-dawl ta’ dan ta’ hawn fuq, il-Kummissjoni tipproponi li l-Kunsill

               - jiddeċiedi dwar l-iffirmar tal-Ftehim f’isem l-Unjoni Ewropea;

               - jawtorizza lin-negozjatur tal-Ftehim biex jiffirma, f’isem l-Unjoni Ewropea, il-Ftehim għal kooperazzjoni xjentifika u teknoloġika bejn l-Unjoni Ewropea u r-Renju Ħaxemita tal-Ġordan li jistabbilixxi t-termini u l-kundizzjonijiet għall-parteċipazzjoni tar-Renju Ħaxemita tal-Ġordan fis-Sħubija fir-Riċerka u l-Innovazzjoni fiż-Żona tal-Mediterran (PRIMA).

               2017/0202 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f’isem l-Unjoni, tal-Ftehim għal kooperazzjoni xjentifika u teknoloġika bejn l-Unjoni Ewropea u r-Renju Ħaxemita tal-Ġordan li jistabbilixxi t-termini u l-kundizzjonijiet għall-parteċipazzjoni tar-Renju Ħaxemita tal-Ġordan fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 186 flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Id-Deċiżjoni (UE) 2017/1324 tal-Parlament Ewropew u tal-Kunsill
                  7
                tistipula l-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

               (2)L-għan tal-PRIMA hu li jiġi implimentat programm biex jitrawmu kapaċitajiet ta’ riċerka u ta’ innovazzjoni u li jiġu żviluppati l-għarfien u soluzzjonijiet innovattivi komuni għat-titjib tal-effiċjenza, tas-sikurezza, tas-sigurtà u tas-sostenibbiltà tas-sistemi agroalimentari u tal-provvista u tal-ġestjoni integrati tal-ilma fiż-żona tal-Mediterran.

               (3)Fil-PRIMA se jipparteċipaw b’mod konġunt għadd ta’ Stati Membri u ta’ pajjiżi terzi (“Stati Parteċipanti fil-PRIMA”) b’livell għoli ta’ impenn għall-integrazzjoni xjentifika, finanzjarja u tal-ġestjoni u bl-istess termini u kundizzjonijiet.

               (4)Ir-Renju Ħaxemita tal-Ġordan (“il-Ġordan”) esprima x-xewqa tiegħu li jissieħeb fil-PRIMA bħala Stat Parteċipant u fl-istess livell tal-Istati Membri u tal-pajjiżi assoċjati ma’ Orizzont 2020 li jipparteċipaw fil-PRIMA.

               (5)Skont l-Artikolu 1(2) tad-Deċiżjoni (UE) 2017/1324, il-Ġordan isir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet għall-parteċipazzjoni tal-Ġordan fil-PRIMA.

               (6)Fit-30 ta’ Mejju 2017, il-Kunsill awtorizza lill-Kummissjoni biex tiftaħ negozjati, f’isem l-Unjoni, mal-Ġordan dwar ftehim internazzjonali li jistabbilixxi t-termini u l-kundizzjonijiet għall-parteċipazzjoni tal-Ġordan fil-PRIMA, soġġett għall-adozzjoni tad-Deċiżjoni (UE) 2017/1324. In-negozjati ġew konklużi b’suċċess meta l-Partijiet poġġew l-inizjali tagħhom fuq il-Ftehim.

               (7)Għaldaqstant, jenħtieġ li l-Ftehim jiġi ffirmat f’isem l-Unjoni, soġġett għall-konklużjoni tiegħu f’data iktar ’il quddiem.

               ADOTTA DIN ID-DEĊIŻJONI:

               Artikolu 1

               B’dan, l-iffirmar tal-Ftehim għal kooperazzjoni xjentifika u teknoloġika bejn l-Unjoni Ewropea u r-Renju Ħaxemita tal-Ġordan li jistabbilixxi t-termini u l-kundizzjonijiet għall-parteċipazzjoni tar-Renju Ħaxemita tal-Ġordan fis-Sħubija fir-Riċerka u l-Innovazzjoni fiż-Żona tal-Mediterran (PRIMA) huwa approvat f’isem l-Unjoni, soġġett għall-konklużjoni ta’ dak il-Ftehim.

               It-test tal-Ftehim huwa mehmuż ma’ din id-Deċiżjoni.

               Artikolu 2

               Is-Segretarjat Ġenerali tal-Kunsill għandu jistabbilixxi l-istrument ta’ setgħat sħaħ għall-iffirmar tal-Ftehim, soġġett għall-konklużjoni tiegħu, għall-persuna/i indikata/i min-negozjatur tal-Ftehim.

               Artikolu 3

               Din id-Deċiżjoni għandha tidħol fis-seħħ fi [id-data tal-adozzjoni tagħha].

               Magħmul fi Brussell,

                     Għall-Kunsill

                     Il-President

                     (1)
                  COM(2016) 662 final, 18.10.2016.

                     (2)
                  Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li pparteċipaw fiha b’mod konġunt diversi Stati Membri (ĠU L 185, 18.07.2017, p. 1).

                     (3)
                  SWD(2016) 332 final, 18.10.2016.

                     (4)
                  COM(2012) 497 final.

                     (5)
                  ĠU L 129, 15.05.2002, p. 3.

                     (6)
                  ĠU L 159, 17.06.2011, p. 108.

                     (7)
                  Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li pparteċipaw fiha b’mod konġunt diversi Stati Membri (ĠU L 185, 18.07.2017, p. 1).

    ---documentbreak---

               IL-KUMMISSJONI EWROPEA
            Brussell, 11.8.2017
            COM(2017) 436 final
            ANNESS
            ta'
            Proposta għal DEĊIŻJONI TAL-KUNSILL
            dwar l-iffirmar, f’isem l-Unjoni, tal-Ftehim għal kooperazzjoni xjentifika u teknoloġika bejn l-Unjoni Ewropea u r-Renju Ħaxemita tal-Ġordan li jistabbilixxi t-termini u l-kundizzjonijiet għall-parteċipazzjoni tar-Renju Ħaxemita tal-Ġordan fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               Ftehim għal kooperazzjoni xjentifika u teknoloġika bejn l-Unjoni Ewropea u r-Renju Ħaxemita tal-Ġordan li jistabbilixxi t-termini u l-kundizzjonijiet għall-parteċipazzjoni tar-Renju Ħaxemita tal-Ġordan fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               L-Unjoni Ewropea (minn hawn ’il quddiem imsejħa “l-Unjoni”),

               minn naħa waħda,

               u

               r-Renju Ħaxemita tal-Ġordan (minn hawn ’il quddiem imsejjaħ “il-Ġordan”),

               min-naħa l-oħra,

               (minn hawn ’il quddiem imsejħin “il-Partijiet”)

               Billi l-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Renju Ħaxemita tal-Ġordan, min-naħa l-oħra, li daħal fis-seħħ fl-1 ta’ Mejju 2002, jipprevedi l-kooperazzjoni xjentifika u teknoloġika;

               Billi l-Ftehim bejn il-Komunità Ewropea u r-Renju Ħaxemita tal-Ġordan dwar il-Kooperazzjoni Xjentifika u Teknoloġika, li daħal fis-seħħ fid-29 ta’ Marzu 2011, jistabbilixxi qafas formali għall-kooperazzjoni tal-Partijiet fir-riċerka xjentifika u teknoloġika;

               Billi d-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri tirregola t-termini u l-kundizzjonijiet għall-parteċipazzjoni tal-Istati Membri tal-UE u tal-Pajjiżi Assoċjati ma’ Orizzont 2020 li huma Stati Parteċipanti tal-inizjattiva, b’mod partikolari l-obbligi finanzjarji tagħhom u l-parteċipazzjoni fl-istrutturi regolatorji tal-inizjattiva;

               Billi skont it-termini tad-Deċiżjoni (UE) 2017/1324, il-Ġordan isir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet tal-parteċipazzjoni tal-Ġordan fil-PRIMA;

               Billi l-Ġordan esprima x-xewqa tiegħu li jissieħeb fil-PRIMA bħala Stat Parteċipant, fl-istess livell tal-Istati Membri tal-UE u tal-Pajjiżi Assoċjati ma’ Orizzont 2020 li jipparteċipaw fil-PRIMA;

               Billi huwa meħtieġ ftehim internazzjonali bejn l-Unjoni u l-Ġordan biex jiġu rregolati d-drittijiet u l-obbligi tal-Ġordan bħala Stat Parteċipant fil-PRIMA;

               FTIEHMU KIF ĠEJ:

               Artikolu 1

               L-iskop

               L-iskop ta’ dan il-Ftehim huwa li jiġu stabbiliti t-termini u l-kundizzjonijiet għall-parteċipazzjoni tal-Ġordan fis-Sħubija fir-Riċerka u l-Innovazzjoni fiż-Żona tal-Mediterran (PRIMA).

               Artikolu 2

               Termini u kundizzjonijiet tal-parteċipazzjoni tal-Ġordan fil-PRIMA

               It-termini u l-kundizzjonijiet għall-parteċipazzjoni tal-Ġordan fil-PRIMA għandhom ikun dawk stabbiliti fid-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri. Il-Partijiet għandhom jikkonformaw mal-obbligi stabbiliti b’dik id-Deċiżjoni u għandhom jieħdu l-miżuri xierqa, b’mod partikolari billi jipprovdu l-assistenza kollha meħtieġa sabiex jiżguraw l-applikazzjoni tal-Artikolu 10(2) u tal-Artikolu 11(3) u (4) tagħha. L-arranġamenti dettaljati għall-assistenza għandhom jiġu miftiehma bejn il-Partijiet, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim.

               Artikolu 3

               Applikazzjoni territorjali

               Dan il-Ftehim għandu japplika, minn naħa waħda, għat-territorji li fihom japplikaw it-Trattat dwar il-Funzjonament tal-Unjoni Ewropea u t-Trattat dwar l-Unjoni Ewropea u, min-naħa l-oħra, għat-territorju tal-Ġordan.

               Artikolu 4

               Dħul fis-seħħ u durata

               1. Dan il-Ftehim għandu jiġi approvat mill-Partijiet skont il-proċeduri tagħhom stess.

               2. Dan il-Ftehim għandu jidħol fis-seħħ fid-data li fiha ż-żewġ Partijiet ikunu nnotifikaw lil xulxin permezz tal-kanali diplomatiċi li l-proċeduri msemmija fl-ewwel paragrafu ġew konklużi.

               3. Dan il-Ftehim għandu jibqa’ fis-seħħ sakemm id-Deċiżjoni (UE) 2017/1324 tibqa’ fis-seħħ, diment li ma jiġix terminat minn waħda mill-Partijiet skont l-Artikolu 5.

               Artikolu 5

               Terminazzjoni

               1. Kwalunkwe Parti tista’ tittermina dan il-Ftehim fi kwalunkwe waqt b’avviż bil-miktub li jinforma lill-Parti l-oħra bl-intenzjoni li tittermina dan il-Ftehim.

               It-terminazzjoni għandha ssir effettiva sitt xhur wara d-data li fiha l-avviż bil-miktub ikun wasal għand id-destinatarju.

               2. Il-proġetti u l-attivitajiet li jkunu għaddejjin fil-waqt tat-terminazzjoni ta’ dan il-Ftehim għandhom jissoktaw sakemm jitlestew skont il-kundizzjonijiet stabbiliti f’dan il-Ftehim.

               3. Il-Partijiet għandhom isolvu b’kunsens komuni kwalunkwe konsegwenza oħra tat-terminazzjoni.

               Artikolu 6

               Soluzzjoni tat-tilwim

               Il-proċedura ta’ soluzzjoni tat-tilwim prevista fl-Artikolu 97 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Renju Ħaxemita tal-Ġordan, min-naħa l-oħra, għandha tapplika għat-tilwimiet kollha marbuta mal-applikazzjoni jew mal-interpretazzjoni ta’ dan il-Ftehim.

               Dan il-Ftehim għandu jitfassal b’kopji duplikati bil-Bulgaru, bil-Kroat, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bl-Għarbi, filwaqt li t-testi kollha jkunu ugwalment awtentiċi.


               IL-KUMMISSJONI EWROPEA
            Brussell, 28.8.2017
            COM(2017) 455 final
            2017/0210(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata f’isem l-Unjoni Ewropea fir-rigward tal-proposti minn diversi partijiet għall-Konvenzjoni dwar il-konservazzjoni tal-ispeċijiet migratorji ta’ annimali selvaġġi għall-emendar tal-Appendiċijiet tal-Konvenzjoni fit-tnax-il laqgħa tal-Konferenza tal-Partijiet

               MEMORANDUM TA’ SPJEGAZZJONI

               1.Is-suġġett tal-proposta

               Din il-proposta tikkonċerna d-deċiżjoni li tistabbilixxi l-pożizzjoni li għandha tiġi adottata f’isem l-Unjoni fil-Konferenza tal-Partijiet għall-Konvenzjoni dwar il-konservazzjoni ta’ speċijiet migratorji ta’ annimali selvaġġi fil-kuntest tal-adozzjoni prevista ta’ deċiżjoni li tikkonċerna emendi tal-appendiċijiet tal-Konvenzjoni.

               2.Il-kuntest tal-proposta

               2.1.Il-Konvenzjoni dwar il-konservazzjoni tal-ispeċijiet migratorji tal-annimali selvaġġi

               Il-Konvenzjoni dwar il-konservazzjoni tal-ispeċijiet migratorji tal-annimali selvaġġi (“il-Ftehim”) għandha l-għan li tikkonserva l-ispeċijiet migratorji tal-art, tal-baħar u tal-ajru f’kull parti tal-firxa migratorja tagħhom. Hija trattat intergovernattiv, konkluż taħt il-patroċinju tal-Programm tan-Nazzjonijiet Uniti għall-Ambjent, li jittratta l-konservazzjoni tal-ħajja selvaġġa u tal-ħabitats fuq skala globali. Il-Ftehim daħal fis-seħħ fl-1 ta' Novembru 1983. Bħalissa hemm 124 Parti għall-Ftehim. L-Unjoni Ewropea ilha Parti għall-Ftehim mill-1 ta’ Novembru 1983
                  1
               . L-Istati Membri kollha huma Partijiet għall-Ftehim.

               2.2.Il-Konferenza tal-Partijiet

               Il-Konferenza tal-Partijiet hija l-korp ewlieni tat-teħid tad-deċiżjonijiet tal-Ftehim. Il-funzjonijiet tagħha huma elenkati fl-Artikolu VII tal-Ftehim, li jinkludi s-setgħat ta’ valutazzjoni tal-istatus ta’ konservazzjoni tal-ispeċijiet migratorji u, sussegwentement, tal-emendar tal-Appendiċijiet tal-Ftehim. Tiltaqa’ kull tliet snin. Id-deċiżjonijiet meħuda fil-laqgħat tal-Konferenza tal-Partijiet jesiġu maġġoranza ta' żewġ terzi tal-Partijiet preżenti u li jivvotaw, ħlief fejn previst mod ieħor b’dan il-Ftehim.

               Il-mandat għall-pożizzjoni tal-Unjoni fir-rigward tal-emendi tal-appendiċijiet jingħata permezz ta’ Deċiżjoni tal-Kunsill abbażi ta’ proposta mill-Kummissjoni. Il-pożizzjonijiet komuni tal-UE dwar abbozzi ta’ deċiżjonijiet u riżoluzzjonijiet oħra jiġu miftiehma f’laqgħat preliminari tal-grupp ta’ ħidma rilevanti tal-Kunsill inkella f’laqgħat ta’ koordinazzjoni tal-UE fuq il-post.

               2.3.L-att previst tal-Konferenza tal-Partijiet

               Mit-23 sat-28 ta’ Ottubru 2017 matul it-tnax-il laqgħa tagħha f’Manila, il-Filippini, il-Konferenza tal-Partijiet trid tadotta deċiżjoni dwar emendi tal-appendiċijiet tal-Ftehim (“l-att previst”).

               F'konformità mal-Artikolu XI tal-Ftehim, kwalunkwe Parti tista’ tressaq proposti għal emenda. Emenda tal-Appendiċijiet tidħol fis-seħħ għall-Partijiet kollha disgħin jum wara l-laqgħa tal-Konferenza tal-Partijiet li fiha tiġi adottata, għajr għal dawk il-Partijiet li jagħmlu xi riżerva.

               L-għan tal-att previst huwa li jiġu emendati l-Appendiċi I u l-Appendiċi II tal-Ftehim, kif previst fl-Artikolu XI tal-Ftehim. L-emendi jiġu adottati b'maġġoranza ta' żewġ terzi tal-Partijiet preżenti u li jivvotaw.

               L-att previst għandu jsir vinkolanti fuq il-Partijiet skont l-Artikolu III tal-Ftehim, li jistipula li l-Appendiċi I għandu jelenka l-ispeċijiet migratorji fil-periklu u li l-Partijiet li huma Stati tal-firxa migratorja tal-ispeċijiet ikkonċernati għandhom jagħmlu ħilithom biex jieħdu diversi miżuri ta’ konservazzjoni u għandhom jipprojbixxu t-teħid ta’ annimali li jappartjenu għal tali speċijiet.

               L-Artikolu IV tal-Ftehim jistipula li l-Appendiċi II għandu jelenka l-ispeċijiet migratorji li għandhom status ta’ konservazzjoni mhux favorevoli u li jeħtieġu ftehimiet internazzjonali għall-konservazzjoni u għall-ġestjoni tagħhom, kif ukoll dawk li għandhom status ta' konservazzjoni li jibbenefika b’mod sinifikanti mill-kooperazzjoni internazzjonali li tista’ tinkiseb permezz ta’ ftehim internazzjonali.  Jekk iċ-ċirkostanzi jirrikjedu hekk, speċi migratorja tista’ tiġi elenkata kemm fl-Appendiċi I kif ukoll fl-Appendiċi II.

               3.Il-pożizzjoni li trid tiġi adottata f’isem l-Unjoni

               It-tnax-il laqgħa tal-Konferenza tal-Partijiet tal-Ftehim se ssir f’Manila (il-Filippini) mit-23 sat-28 ta’ Ottubru 2017. Għal din il-laqgħa, l-Unjoni pproponiet li l-Appendiċi II tal-Ftehim jiġi emendat biex jiżdiedu l-ispeċijiet tal-għasafar Lanius excubitor excubitor u Lanius minor.

               Partijiet oħra tal-Konvenzjoni ressqu proposti sabiex jiġu emendati l-Appendiċijiet I u II tal-Konvenzjoni għall-ispeċijiet Pan paniscus, Pan troglodytes, Equus africanus, Equus ferus przewalskii, Lasiurus cinereus, Lasiurus borealis, Lasiurus blossevillii, Lasiurus ega, Panthera leo, Panthera pardus, Ursus arctos isabellinus, Pusa caspica, Gazella bennettii, Giraffa camelopardalis, Fregata andrewsi, Aquila nipalensis, Gyps bengalensis, Gyps indicus, Gyps tenuirostris, Sarcogyps calvus, Gyps africanus, Gyps coprotheres, Gyps rueppelli, Necrosyrtes monachus, Trigonoceps occipitalis, Torgos tracheliotos, Anous minutus worcesteri, Emberiza sulphurata, Rhincodon typus, Squatina squatina, Rhinobatos rhinobatos, Carcharhinus obscurus, Prionace glauca u Rhynchobatus australiae.

               Jenħtieġ li l-Unjoni tappoġġa l-proposti kollha minħabba li huma bbażati fuq ix-xjenza u huma f’konformità mal-impenn tal-Unjoni fil-kooperazzjoni internazzjonali għall-protezzjoni tal-bijodiversità. Jenħtieġ li dan jinkludi l-promozzjoni ta’ analiżi dwar kif jista’ jsir l-aħjar użu tal-informazzjoni xjentifika disponibbli sabiex kemm il-karatteristiki bijoloġiċi kif ukoll il-punti ta’ referenza bijoloġiċi tas-sajd ikunu jistgħu jitqiesu.

               Għalhekk jeħtieġ li l-Kunsill jieħu deċiżjoni bil-għan li tkun stabbilita l-pożizzjoni li għandha tiġi adottata f’isem l-Unjoni fil-kuntest tat-tnax-il laqgħa tal-Konferenza tal-Partijiet rigward il-proposti għall-emendar.

               Il-proposti għall-emendar mhux se jeħtieġu bdil fil-liġi eżistenti tal-Unjoni.

               4. Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f'isem l-Unjoni f'sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi atti li jkollhom effetti legali skont ir-regoli tad-dritt internazzjonali li jirregola s-sede inkwistjoni. Jinkludi wkoll strumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  2
               .

               4.1.2.Applikazzjoni għal dan il-każ

               Il-Konferenza tal-Partijiet hija korp imwaqqaf bi ftehim, jiġifieri l-Konvenzjoni dwar il-konservazzjoni ta’ speċijiet migratorji ta’ annimali selvaġġi. It-tnax-il laqgħa tal-Konferenza tal-Partijiet għall-Konvenzjoni se ssir f’Manila (il-Filippini) mit-23 sat-28 ta’ Ottubru 2017. Għal din il-laqgħa, l-Unjoni pproponiet li l-Appendiċi II tal-Konvenzjoni jiġi emendat biex jiżdiedu l-ispeċijiet tal-għasafar Lanius excubitor excubitor u Lanius minor.

               L-att li l-Konferenza tal-Partijiet qiegħda tintalab tadotta jikkostitwixxi att li jkollu effetti legali. L-att previst se jkun vinkolanti skont id-dritt internazzjonali f’konformità mal-Artikolu III tal-Konvenzjoni dwar il-konservazzjoni tal-ispeċijiet migratorji ta’ annimali selvaġġi. L-att previst ma jissupplimentax jew ma jemendax il-qafas istituzzjonali tal-ftehim.

               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi primarjament fuq l-objettiv u l-kontenut tal-att previst li fir-rigward tiegħu tiġi adottata pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawk l-għanijiet jew komponenti jkun identifikabbli bħala ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) tat-TFUE trid tkun imsejsa fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.

               4.2.2.Applikazzjoni għal dan il-każ

               L-objettiv ewlieni u l-kontenut tal-att previst jirrigwarda l-ambjent.

               Għalhekk il-bażi ġuridika sostantiva tad-deċiżjoni proposta hija l-Artikolu 192(1).

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 192(1) flimkien mal-Artikolu 218(9) tat-TFUE.

               2017/0210 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata f’isem l-Unjoni Ewropea fir-rigward tal-proposti minn diversi partijiet għall-Konvenzjoni dwar il-konservazzjoni tal-ispeċijiet migratorji ta’ annimali selvaġġi għall-emendar tal-Appendiċijiet tal-Konvenzjoni fit-tnax-il laqgħa tal-Konferenza tal-Partijiet

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Konvenzjoni dwar il-konservazzjoni tal-ispeċijiet migratorji tal-annimali selvaġġi (“il-Ftehim”) ġiet konkluża mill-Unjoni bid-Deċiżjoni tal-Kunsill 82/461/KEE tal-24 ta’ Ġunju 1982
                  3
                u daħlet fis-seħħ fl-1 ta’ Novembru 1983;

               (2)Skont l-Artikolu XI tal-Ftehim, il-Konferenza tal-Partijiet tista’ tadotta deċiżjoni biex jiġu emendati l-appendiċijiet tal-Ftehim;

               (3)Matul it-tnax-il laqgħa tagħha mit-23 sat-28 ta’ Ottubru 2017, il-Konferenza tal-Partijiet se tadotta deċiżjoni dwar l-emendar tal-Appendiċi I u l-Appendiċi II tal-Ftehim;

               (4)Huwa xieraq li tiġi stabbilita l-pożizzjoni li għandha tiġi adottata f’isem l-Unjoni fil-Konferenza tal-Partijiet, peress li d-deċiżjoni se tkun vinkolanti għall-Unjoni;

               (5)Jenħtieġ li l-Unjoni tappoġġa dawn il-proposti minħabba li huma bbażati fuq ix-xjenza, f’konformità mal-impenn tal-Unjoni favur il-kooperazzjoni internazzjonali għall-protezzjoni tal-bijodiversità skont l-Artikolu 5 tal-Konvenzjoni tan-NU dwar id-Diversità Bijoloġika u d-deċiżjonijiet meħuda fil-Konferenza tal-Partijiet skont dik il-Konvenzjoni, b’mod partikolari mal-mira globali miftiehma waqt l-Għaxar laqgħa: “Sal-2020 l-estinzjoni ta’ speċijiet mhedda magħrufa ma tħallietx isseħħ u l-istatus ta’ konservazzjoni tagħhom, b’mod partikolari ta’ dawk fl-aktar qagħda kritika, ġie mtejjeb u sostnut”, u mhux se jkun meħtieġ bdil fil-liġi eżistenti tal-Unjoni;

               (6)Il-mammiferi Pan paniscus, Equus africanus, Equus ferus przewalski, Ursus arctos isabellinus u Pusa caspica ma jokkorrux fl-UE. Għalhekk iż-żieda ta’ dawn l-ispeċijiet fl-Appendiċi I tal-Konvenzjoni ma tkun teħtieġ l-ebda bdil fil-liġi tal-Unjoni;

               (7)Il-mammiferi Pan troglodytes, Equus africanus, Lasiurus cinereus, Lasiurus borealis, Lasiurus blossevillii, Lasiurus ega, Panthera leo, Panthera pardus, Gazella bennettii u Giraffa camelopardalis ma jokkorrux fl-UE. Għalhekk iż-żieda ta’ dawn l-ispeċijiet fl-Appendiċi II ma tkun teħtieġ l-ebda bdil fil-liġi tal-Unjoni;

               (8)L-għasafar Fregata andrewsi, Gyps bengalensis, Gyps indicus, Gyps tenuirostris, Sacrogyps calvus, Gyps coprotheres, Necrosyrtes monachus, Trigonoceps occipitalis, Anous minutus worcesteri u Emberiza sulphurata ma jokkorrux fl-UE ħlief fit-territorji extra-Ewropej li ma jaqgħux fil-kamp ta’ applikazzjoni tad-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi. Għalhekk iż-żieda ta’ dawn l-ispeċijiet fl-Appendiċi I u II tal-Konvenzjoni ma tkun teħtieġ l-ebda bdil fil-liġi tal-Unjoni;

               (9)L-għasafar Aquila nipalensis, Gyps africanus, Gyps rueppelli u Torgos tracheliotos  huma koperti bid-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi
                  4
               . Għalhekk iż-żieda ta’ dawn l-ispeċijiet fl-Appendiċi I u l-Appendiċi II tal-Konvenzjoni ma tkun teħtieġ l-ebda bdil fil-liġi tal-UE;

               (10)L-ispeċijiet tal-ħut Rhincodon typus, Squatina squatina, Rhinobatos rhinobatos Carcharinus obscurus, Prionace glauca u Rhynchobatus australiae jaqgħu taħt il-Politika Komuni tas-Sajd, li toffri l-istrumenti xierqa biex l-Unjoni tikkontribwixxi għall-ġestjoni tal-protezzjoni tagħhom;

               (11)Barra minn hekk, is-sajd u ż-żamma ta’ speċijiet Squatina squatina u Rhinobatos rhinobatos  huma pprojbiti skont ir-Regolament tal-Kunsill 2017/127
                  5
                u l-popolazzjonijiet tagħhom fil-Mediterran huma strettament protetti (projbizzjoni taż-żamma) mill-GFCM
                  6
               ;

               (12)Barra minn hekk, l-ispeċi Rhincodon typus hija elenkata fl-Appendiċi II tal-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES) u fl-Anness B tar-Regolament tal-UE dwar il-Kummerċ ta’ Speċijiet Selvaġġi
                  7
                u attwalment hija rregolata mill-Kummissjoni għat-Tonn tal-Oċean Indjan (IOTC), mill-Kummissjoni għas-Sajd fil-Punent tal-Paċifiku u l-Paċifiku Ċentrali (WCPFC) u mill-Kummissjoni Inter-Amerikana tat-Tonn Tropikali (IATTC);

               (13)Jenħtieġ li l-Unjoni tippromwovi l-isforzi biex jiġi kkunsidrat kif tista’ tintuża bl-aħjar mod l-informazzjoni xjentifika disponibbli u rilevanti u biex jittejjeb il-qafas ta’ kooperazzjoni bejn strumenti multilaterali u reġjonali rilevanti permezz ta’ sostenn għall-konsistenza u għall-kumplimentarjetà;

               (14)F’dan ir-rigward għandha tiġi nnotata wkoll l-importanza ta’ objettivi għall-Governanza tal-Oċeani f’konformità mal-Komunikazzjoni Konġunta dwar il-Governanza Internazzjonali tal-Oċeani
                  8
               ;

               (15)Peress li l-Konvenzjoni dwar il-konservazzjoni tal-ispeċijiet migratorji tal-annimali selvaġġi taqa’ taħt il-kompetenza kemm tal-Unjoni kif ukoll tal-Istati Membri, jenħtieġ li l-Kummissjoni u l-Istati Membri jikkooperaw mill-qrib biex jiġu adottati l-emendi għall-Appendiċijiet tal-Konvenzjoni, bil-għan li jkun hemm l-għaqda fir-rappreżentanza internazzjonali tal-Unjoni.

               (16)Fil-Konferenza tal-Partijiet, l-Unjoni se tiġi rappreżentata mill-Kummissjoni f’konformità mal-Artikolu 17(1) tat-TUE. L-Istati Membri jridu jappoġġaw il-pożizzjoni tal-Unjoni f’konformità mal-Artikolu 4(3) tat-TUE.

               ADOTTA DIN ID-DEĊIŻJONI:

               Artikolu 1

               Il-pożizzjoni li trid tiġi adottata, f’isem l-Unjoni, fit-tnax-il laqgħa tal-Konferenza tal-Partijiet għandha tkun din li ġejja:

               (1)li tiġi appoġġata ż-żieda fl-Appendiċi I ta’ dawn l-ispeċijiet li ġejjin:

               (a)Pan paniscus

               (b)Equus africanus

               (c)Equus ferus przewalski

               (d)Ursus arctos isabellinus

               (e)Pusa caspica

               (f)Fregata andrewsi

               (g)Aquila nipalensis

               (h)Gyps bengalensis

               (i)Gyps indicus

               (j)Gyps tenuirostris

               (k)Sacrogyps calvus

               (l)Gyps africanus

               (m)Gyps coprotheres

               (n)Gyps rueppelli

               (o)Necrosyrtes monachus

               (p)Trigonoceps occipitalis

               (q)Torgos tracheliotos

               (r)Anous minutus worcesteri

               (s)Emberiza sulphurata

               (t)Rhincodon typus

               (u)Squatina squatina

               (v)Rhinobatos rhinobatos

               (2)li tiġi appoġġata iż-żieda fl-Appendiċi II tal-ispeċijiet li ġejjin:

               (a)Pan troglodytes

               (b)Equus africanus

               (c)Lasiurus cinereus

               (d)Lasiurus borealis

               (e)Lasiurus blossevillii

               (f)Lasiurus ega

               (g)Panthera leo

               (h)Panthera pardus

               (i)Gazella bennettii

               (j)Giraffa camelopardalis

               (k)Aquila nipalensis

               (l)Gyps bengalensis

               (m)Gyps indicus

               (n)Gyps tenuirostris

               (o)Sacrogyps calvus

               (p)Gyps africanus

               (q)Gyps coprotheres

               (r)Gyps rueppelli

               (s)Necrosyrtes monachus

               (t)Trigonoceps occipitalis

               (u)Torgos tracheliotos

               (v)Anous minutus worcesteri

               (w)Emberiza sulphurata

               (x)Lanius excubitor excubitor

               (y)Lanius minor

               (``)Rhincodon typus

               (aa)Squatina squatina

               (bb)Rhinobatos rhinobatos

               (cc)Carcharinus obscurus

               (dd)Prionace glauca

               (ee)Rhynchobatus australiae

               Artikolu 2

               Din id-Deċiżjoni hija indirizzata lill-Kummissjoni u lill-Istati Membri.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill 82/461/KEE tal-24 ta’ Ġunju 1982 li tirrigwarda l-konklużjoni tal-Konvenzjoni dwar il-konservazzjoni tal-ispeċje migratorji tal-annimali selvaġġi, ĠU L 210, 24.6.1982, p. 10.

                     (2)
                  Il-Kawża C-399/12 Il-Ġermanja vs Il-Kunsill (OIV), ECLI:EU:C:2014:2258, il-paragrafi 61-64.

                     (3)
                  ĠU L 210, 19.7.1982, p. 10.

                     (4)
                  ĠU L 20, 26.1.2010, p. 7.

                     (5)
                  Ir-Regolament tal-Kunsill (UE) 2017/127 tal-20 ta’ Jannar 2017 li jistabbilixxi għall-2017 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni.

                     (6)
                  Ir-Rakkomandazzjoni tal-Kummissjoni Ġenerali għas-Sajd fil-Mediterran GFCM/36/2012/3 dwar miżuri ta’ ġestjoni tas-sajd għall-konservazzjoni tal-klieb il-baħar u tar-raj fiż-żona GFCM.

                     (7)
                  Ir-Regolament tal-Kummissjoni (UE) Nru 1320/2014 tal-1 ta' Diċembru 2014 li jemenda r-Regolament tal-Kunsill (KE) Nru 338/97 dwar il-protezzjoni ta' speċi ta' fawna u flora selvaġġi billi jkun regolat il-kummerċ fihom, ĠU L 361, 17.12.2014, p. 1.

                     (8)
                  Komunikazzjoni Konġunta: Aġenda għall-governanza internazzjonali għall-futur tal-oċeani tagħna (JOIN(2016) 49).


               IL-KUMMISSJONI EWROPEA
            Brussell, 19.7.2017
            COM(2017) 382 final
            2017/0160(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni tal-Unjoni Ewropea fid-dawl tal-adozzjoni ta’ deċiżjoni tal-Kumitat tal-FSE mwaqqaf skont il-Ftehim Interim li jistabbilixxi qafas ta' Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar min-naħa u l-Komunità Ewropea u l-Istati Membri tagħha min-naħa l-oħra, dwar l-adeżjoni tar-Repubblika tal-Kroazja mal-Unjoni Ewropea u bidliet fil-lista ta’ pajjiżi u territorji assoċjati mal-Unjoni Ewropea

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  Il-proposta mehmuża tikkostitwixxi l-istrument legali tal-Unjoni sabiex tiġi stabbilita l-pożizzjoni li għandha tiġi adottata għan-nom tagħha f'korp imwaqqaf permezz ta' ftehim bejn l-Unjoni u pajjiżi terzi. Partikolarment, hija relatata mal-implimentazzjoni tal-Ftehim Interim li jistabbilixxi qafas ta' Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar min-naħa u l-Komunità Ewropea u l-Istati Membri tagħha min-naħa l-oħra (minn hawn ‘il quddiem imsejjaħ “il-Ftehim”), rigward l-adozzjoni ta’ deċiżjoni tal-Kumitat FSE imwaqqaf bil-Ftehim; id-deċiżjoni tal-Kumitat tal-FSE mehmuża mad-Deċiżjoni tal-Kunsill.

                  Il-Ftehim ġie ffirmat fid-29 ta' Awwissu 2009, u beda jiġi applikat b'mod provviżorju mill-14 ta’ Mejju 2012.

                  Il-Ftehim japplika, minn naħa waħda, għat-territorji li fih jiġi applikat it-Trattat dwar il-Funzjonament tal-Unjoni Ewropea u skont il-kundizzjonijiet stipulati f'dan it-Trattat u, min-naħa l-oħra, għat-territorji tal-Istati Firmatarji tal-Afrika tal-Lvant u tan-Nofsinhar (Madagascar, Mauritius, Seychelles u ż-Żimbabwe).

                  L-Artikolu 67 tal-Ftehim jipprovdi li l-Kumitat tal-FSE jista’ jiddeċiedi dwar kwalunkwe miżura tranżizzjonali jew ta’ emenda li tista’ tkun meħtieġa dwar l-adeżjoni ta’ Stati Membri ġodda mal-Unjoni Ewropea. Ir-Repubblika tal-Kroazja ssieħbet fl-Unjoni Ewropea fl-1 ta’ Lulju 2013 u ddepożitat l-att ta’ adeżjoni għall-Ftehim fit-22 ta’ Marzu 2017.

                  L-Anness IX tal-Protokoll 1 mal-Ftehim jelenka l-pajjiżi u t-territorji extra-Ewropej għall-finijiet ta’ dan il-Protokoll bla ħsara għall-istatus ta’ dawn il-pajjiżi u t-territorji, jew għal bidliet futuri fl-istatus tagħhom. L-Artikolu 70 tal-Ftehim jistipula li l-Annessi u l-Protokolli ta’ dan il-Ftehim jiffurmaw parti integrali minnu u jistgħu jkunu rieżaminati jew emendati mill-Kumitat tal-FSE.

                  Saint Barthélemy (FR) saret territorju extra-Ewropew assoċjat mal-Unjoni Ewropea fl-1 ta’ Jannar 2012. Mayotte (FR) sar reġjun ultraperiferiku tal-Unjoni Ewropea fl-1 ta’ Jannar 2014. Fl-istess data, daħlet fis-seħħ id-Deċiżjoni tal-Kunsill 2013/755/UE dwar l-assoċjazzjoni tal-pajjiżi u tat-territorji extra-Ewropej mal-Unjoni Ewropea, li tapplika għall-pajjiżi u għat-territorji extra-Ewropej elenkati fl-Anness II tat-TFUE. Il-lista ta’ pajjiżi u territorji extra-Ewropej fl-Anness IX tal-Protokoll 1 tal-Ftehim għandha għalhekk tiġi aġġornata

                  Għaldaqstant l-Unjoni Ewropea għandha tiddetermina l-pożizzjoni li trid tittieħed fir-rigward tal-adozzjoni ta’ deċiżjoni tal-Kumitat tal-FSE dwar l-adeżjoni tar-Repubblika tal-Kroazja mal-Unjoni Ewropea u bidliet fil-lista tal-pajjiżi u territorji assoċjati mal-Unjoni Ewropea.

                  Din id-Deċiżjoni tal-Kunsill tinkludi bħala anness abbozz tad-Deċiżjoni li għandha tittieħed mill-Kumitat tal-FSE.

               •Konsistenza mad-dispożizzjonijiet ta’ politika eżistenti fil-qasam ta' politika

                  Din il-proposta timplimenta l-politika kummerċjali komuni tal-Unjoni lejn pajjiżi terzi Sħab, abbażi tad-dispożizzjonijiet tal-Ftehim ta' Assoċjazzjoni msemmi hawn fuq. L-emendi proposti għal dan il-Ftehim huma konsistenti mat-TFUE u l-Ftehim.

               •Konsistenza ma' politiki oħra tal-Unjoni

                  L-emendi proposti għal dan il-Ftehim huma konsistenti ma’ politiki oħra tal-Unjoni.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

                  Il-bażi ġuridika għal din id-Deċiżjoni tal-Kunsill hija dwar il-Funzjonament tal-Unjoni Ewropea (TFUE), u b’mod partikolari l-Artikolu 207 flimkien mal-Artikolu 218(9).

               •Sussidjarjetà (għall-kompetenza mhux esklużiva)

                  Il-politika kummerċjali komuni, f'konformità mal-Artikolu 3 tat-TFUE, hija definita bħala kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax.

               •Proporzjonalità

                  Din il-proposta hija meħtieġa sabiex jiġu implimentati l-impenji internazzjonali tal-Unjoni stipulati fil-Ftehim.

               •Għażla tal-istrument

                  Din il-proposta hija skont l-Artikolu 218(9) TFUE, li jipprevedi li deċiżjonijiet dwar ftehimiet internazzjonali jiġu adottati mill-Kunsill. Ma jeżisti ebda strument ġuridiku ieħor li jista' jintuża sabiex jintlaħaq l-objettiv espress f'din il-proposta.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli

               •Konsultazzjonijiet mal-partijiet ikkonċernati

                  Mhux applikabbli

               •Ġbir u użu tal-għarfien espert

                  Mhux applikabbli

               •Valutazzjoni tal-impatt

                  Mhux applikabbli

               •Idoneità regolatorja u simplifikazzjoni

                  Il-proposta mhix suġġetta għall-proċeduri ta’ REFIT; dan ma jimplikax spejjeż għall-SMEs; u ma jqajjem ebda kwistjoni mil-lat tal-ambjent diġitali.

               •Drittijiet fundamentali

                  Il-proposta ma għandhiex konsegwenzi għall-protezzjoni tad-drittijiet fundamentali fl-Unjoni.

               4.IMPLIKAZZJONIJIET BAĠITARJI

                  Din il-proposta m'għandha l-ebda implikazzjoni fuq il-baġit.

               5.ELEMENTI OĦRAJN

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Mhux applikabbli

               •Dokumenti ta’ spjegazzjoni (għad-direttivi)

                  Mhux applikabbli

               •Spjegazzjoni dettaljata tad-dispożizzjonijiet speċifiċi tal-proposta

                  Din il-proposta għandha l-għan li tadotta pożizzjoni tal-Unjoni fir-rigward ta’ deċiżjoni meħuda minn korp istituzzjonali konġunt ta’ dan il-Ftehim, jiġifieri lill-Kumitat tal-FSE. Klawsola ta’ adeżjoni fl-Artikolu 66 tal-Ftehim tipprevedi “adeżjoni awtomatika” għall-Kroazja għal dan il-Ftehim billi tiddepożita att ta’ adeżjoni mas-Segretarjat Ġenerali tal-Kunsill tal-UE. Għal modifikazzjonijiet sussegwenti meħtieġa minħabba l-adeżjoni, il-klawsola ta’ adeżjoni tipprevedi deċiżjoni mill-Kumitat tal-FSE.

                  Fir-rigward tal-bidliet fil-lista tal-OCTs, l-Artikolu 70 tal-Ftehim jistipula li l-Annessi u l-Protokolli ta’ dan il-Ftehim jiffurmaw parti integrali minnu u jistgħu jkunu riveduti jew emendati mill-Kumitat tal-FSE.

               2017/0160 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni tal-Unjoni Ewropea fid-dawl tal-adozzjoni ta’ deċiżjoni tal-Kumitat tal-FSE mwaqqaf skont il-Ftehim Interim li jistabbilixxi qafas ta' Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar min-naħa u l-Komunità Ewropea u l-Istati Membri tagħha min-naħa l-oħra, dwar l-adeżjoni tar-Repubblika tal-Kroazja mal-Unjoni Ewropea u bidliet fil-lista ta’ pajjiżi u territorji assoċjati mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 u l-Artikolu 218(9) tiegħu,

               Wara li kkunsidra l-Ftehim Interim li jistabbilixxi qafas ta' Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar min-naħa u l-Komunità Ewropea u l-Istati Membri tagħha min-naħa l-oħra
                  1
               ,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim Interim li jistabbilixxi qafas ta' Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar min-naħa u l-Komunità Ewropea u l-Istati Membri tagħha min-naħa l-oħra (minn hawn ‘il quddiem imsejjaħ “il-Ftehim”) japplika provviżorjament mill-14 ta’ Mejju 2012.

               (2)It-Trattat li jikkonċerna l-adeżjoni tar-Repubblika tal-Kroazja mal-Unjoni Ewropea, ġie ffirmat fid-9 ta' Diċembru 2011 u daħal fis-seħħ fl-1 ta' Lulju 2013.

               (3)Ir-Repubblika tal-Kroazja aderiet mal-Ftehim fit-22 ta’ Marzu 2017 billi ddepożitat l-Att ta’ Adeżjoni tagħha.

               (4)Skont l-Artikolu 67 tal-Ftehim, il-Kumitat tal-Ftehim ta’ Sħubija Ekonomika (“il-Kumitat FSE”) jista’ jiddeċiedi dwar kull miżura li temenda miżuri li jistgħu jkunu neċessarji b’rabta mal-adeżjoni ta’ Stati Membri ġodda mal-Unjoni Ewropea.

               (5)L-Artikolu 70 tal-Ftehim jistipula li l-Annessi u l-Protokolli ta’ dan il-Ftehim jiffurmaw parti integrali minnu u jistgħu jkunu rieżaminati jew emendati mill-Kumitat tal-FSE.

               (6)Wara l-bidla fl-istatus ta’ Mayotte
                  2
                u Saint Barthélemy
                  3
               , u d-dħul fis-seħħ tad-Deċiżjoni tal-Kunsill 2013/755/UE dwar l-assoċjazzjoni tal-pajjiżi u tat-territorji extra-Ewropej mal-Unjoni Ewropea
                  4
               , il-lista ta’ pajjiżi u territorji extra-Ewropej fl-Anness IX tal-Protokoll I tal-Ftehim għandha tiġi aġġornata,

               (7)Huwa xieraq li tkun iddeterminata l-pożizzjoni tal-Unjoni fir-rigward tal-adozzjoni ta’ deċiżjoni tal-Kumitat tal-FSE dwar l-adeżjoni tar-Repubblika tal-Kroazja mal-Unjoni Ewropea u dwar il-bidliet fl-istatus ta’ ċertu pajjiżi u territorji assoċjati mal-Unjoni Ewropea,

               ADOTTA DIN ID-DEĊIŻJONI:

               Artikolu 1

               Il-pożizzjoni tal-Unjoni fir-rigward tal-adozzjoni ta’ deċiżjoni tal-Kumitat tal-FSE mwaqqaf skont il-Ftehim Interim li jistabbilixxi qafas ta' Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar min-naħa u l-Komunità Ewropea u l-Istati Membri tagħha min-naħa l-oħra, dwar l-adeżjoni tar-Repubblika tal-Kroazja mal-Unjoni Ewropea u bidliet fil-lista ta’ pajjiżi u territorji assoċjati mal-Unjoni Ewropea, għandha tkun ibbażata fuq l-abbozz tad-deċiżjoni tal-Kumitat FSE anness ma’ din id-Deċiżjoni.

               Ir-rappreżentanti tal-Unjoni fil-Kumitat tal-FSE jistgħu jaqblu dwar bidliet żgħar fl-abbozz tad-Deċiżjoni mingħajr ebda deċiżjoni oħra tal-Kunsill.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 111, 24.4.2012, p. 2.

                     (2)
                  Id-Deċiżjoni tal-Kunsill Ewropew 2012/419/UE tal-11 ta' Lulju 2012 li temenda l-istatus tal-Majott fir-rigward tal-Unjoni Ewropea (ĠU L 204, 31.7.2012, p. 131).

                     (3)
                  Id-Deċiżjoni tal-Kunsill Ewropew 2010/718/UE tad-29 ta’ Ottubru 2010 li timmodifika l-istatus tal-gżira ta’ Saint-Barthélemy fir-rigward tal-Unjoni Ewropea (ĠU L 325, 9.12.2010, p. 4).

                     (4)
                  Id-Deċiżjoni tal-Kunsill 2013/755/UE tal-25 ta' Novembru 2013 dwar l-assoċjazzjoni tal-pajjiżi u t-territorji barranin mal-Unjoni Ewropea (“Id-Deċiżjoni dwar l-Assoċjazzjoni Barranija”) (ĠU L 344, 19.12.2013, p. 1).

    ---documentbreak---

               IL-KUMMISSJONI EWROPEA
            Brussell, 19.7.2017
            COM(2017) 382 final
            ANNESSI
            ta' [...]
            Council Decision
            li jistabbilixxi Pożizzjoni tal-Unjoni Ewropea bil-perspettiva tal-adozzjoni ta' deċiżjoni tal-Kumitat tal-EPA mwaqqaf mill-Ftehim interim li jistabbilixxi qafas għal Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha fuq in-naħa l-oħra, dwar l-adeżjoni tar-Repubblika tal-Kroazja mal-Unjoni Ewropea u bidliet fil-lista tal-pajjiżi u t-territorji assoċjati mal-Unjoni Ewropea

               ANNESS

               ABBOZZ

               DEĊIŻJONI …/2017

               TAL-KUMITAT TAL-FSE

               imwaqqaf mill-Ftehim Interim li jistabbilixxi qafas għal Ftehim ta’ Sħubija Ekonomika (FSE) bejn l-Istati tal-Afrika tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha fuq in-naħa l-oħra, dwar l-adeżjoni tar-Repubblika tal-Kroazja mal-Unjoni Ewropea u bidliet fil-lista tal-pajjiżi u t-territorji assoċjati mal-Unjoni Ewropea

               IL-KUMITAT TAL-FSE,

               Wara li kkunsidra l-Ftehim Interim li jistabbilixxi qafas għal Ftehim ta’ Sħubija Ekonomika bejn l-Istati tal-Afrika tal-Lvant u tan-Nofsinhar fuq naħa, u l-Komunità Ewropea u l-Istati Membri tagħha fuq in-naħa l-oħra (minn hawn ‘il quddiem imsejjaħ “il-Ftehim”), iffirmat fi Grand Baie fid-29 ta’ Awwissu 2009 u applikat provviżorjament mill-14 ta’ Mejju 2012, u b’mod partikolari l-Artikoli 63, 67 u 70 tiegħu
                  1
               ,

               Wara li kkunsidra t-Trattat dwar l-adeżjoni tar-Repubblika tal-Kroazja mal-Unjoni Ewropea, u l-Att ta’ adeżjoni mal-Ftehim depożitat mir-Repubblika tal-Kroazja fit-22 ta’ Marzu 2017,

               Billi:

               (1)Dan il-Ftehim japplika, minn naħa waħda, għat-territorji li fihom jiġi applikat it-Trattat dwar il-Funzjonament tal-Unjoni Ewropea u skont il-kundizzjonijiet stipulati f'dak it-Trattat u, min-naħa l-oħra, għat-territorji tal-Istati Firmatarji tal-Afrika tal-Lvant u tan-Nofsinhar (“l-Istati tal-ESA”).

               (2)Skont l-Artikolu 67(3) tal-Ftehim, il-Kumitat tal-FSE jista’ jiddeċiedi dwar kull miżura ta’ emenda li tista’ tkun meħtieġa wara l-adeżjoni ta’ Stati Membri ġodda mal-Unjoni Ewropea.

               (3)L-Artikolu 70 tal-Ftehim jistipula li l-Annessi u l-Protokolli ta’ dan il-Ftehim jiffurmaw parti integrali minnu u jistgħu jkunu eżaminati jew emendati mill-Kumitat tal-FSE.

               (4)Wara l-bidla fl-istatus ta’ Mayotte
                  2
                u Saint Barthélemy
                  3
               , u d-dħul fis-seħħ tad-Deċiżjoni tal-Kunsill 2013/755/UE dwar l-assoċjazzjoni tal-pajjiżi u t-territorji barranin mal-Unjoni Ewropea
                  4
               , il-lista ta’ pajjiżi u territorji extra-Ewropej fl-Anness IX tal-Protokoll 1 tal-Ftehim għandha tiġi aġġornata,

               ADOTTA DIN ID-DEĊIŻJONI:

               Artikolu 1

               Ir-Repubblika tal-Kroazja, bħala Parti fil-Ftehim, għandha, bl-istess mod bħall-Istati Membri l-oħra tal-Unjoni Ewropea, rispettivament tadotta u tieħu nota tat-testi tal-Ftehim, kif ukoll tal-Annessi, il-Protokolli u d-Dikjarazzjonijiet mehmuża miegħu.

               Artikolu 2

               Il-Ftehim huwa emendat kif ġej:

               (1) L-Artikolu 69 huwa sostitwit b’dan li ġej:

               “L-Artikolu 69

               Testi awtentiċi

               Dan il-Ftehim tfassal f’żewġ kopji, bil-lingwa Bulgara, Kroata, Ċeka, Daniża, Netherlandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka Portugiża, Rumena, Slovakka, Slovena, Spanjola u Żvediża b’kull wieħed minn dawn it-testi jkun awtentiku b’mod ugwali.”.

               (2) L-Anness IV tal-Protokoll 1 huwa sostitwit b’li ġej:

               “ANNESS IV għall-Protokoll 1

               Id-dikjarazzjoni fuq fattura

               Id-dikjarazzjoni fuq fattura, li t-test tagħha jinsab hawn taħt, jeħtieġ li ssir skont in-noti f'qiegħ il-paġna. Madankollu, in-noti f’qiegħ il-paġna ma għandhomx għalfejn jiġu riprodotti.

               Il-verżjoni bil-Bulgaru

               Износителят на продуктите, обхванати от този документ (митническо разрешение № … (1)) декларира, че освен кьдето е отбелязано друго, тези продукти са с … преференциален произход (2).

               Il-verżjoni bl-Ispanjol

               El exportador de los productos incluidos en el presente documento (autorización aduanera n o … (1)) declara que, salvoindicación en sentido contrario, estos productos gozan de un origen preferencial … (2).

               Il-verżjoni bil-Kroat

               Izvoznik proizvoda obuhvaćenih ovom ispravom (carinsko ovlaštenje br … (1)) izjavljuje da su, osim ako je drukčije izričito navedeno, ovi proizvodi … (2) preferencijalnog podrijetla.

               Il-verżjoni biċ-Ċek

               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).

               Il-verżjoni bid-Daniż

               Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).

               Il-verżjoni bil-Ġermaniż

               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anderes angegeben, präferenzbegünstigte … (2) Ursprungswaren sind.

               Il-verżjoni bl-Estonjan

               Käesoleva dokumendiga hõlmatud toodete eksportija (tolli kinnitus nr. … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidatud teisiti.

               Il-verżjoni bil-Grieg

               Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ'αριθ. … (1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).

               Il-verżjoni bl-Ingliż

               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.

               Il-verżjoni bil-Franċiż

               L'exportateur des produits couverts par le présent document (autorisation douanière n o … (1)) déclare que, sauf indication claire du contraire, ces produits ont l'origine préférentielle … (2).

               Il-verżjoni bit-Taljan

               L'esportatore delle merci contemplate nel presente documento (autorizzazione doganale n. … (1)) dichiara che, salvo indicazione contraria, le merci sono di origine preferenziale … (2).

               Il-verżjoni bil-Latvjan

               To produktu eksportētājs, kuri ietverti šajā dokumentā (muitas atļauja Nr. … (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme … (2).

               Il-verżjoni bil-Litwan

               Šiame dokumente išvardytų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.

               Il-verżjoni bl-Ungeriż

               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hiányában az áruk preferenciális … (2) származásúak.

               Il-verżjoni bil-Malti

               L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).

               Il-verżjoni bin-Netherlandiż

               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).

               Il-verżjoni bil-Pollakk

               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.

               Il-verżjoni bil-Portugiż

               O abaixo-assinado, exportador dos produtos abrangidos pelo presente documento (autorização aduaneira n o . … (1)), declara que, salvo indicação expressa em contrário, estes produtos são de origem preferencial … (2).

               Il-verżjoni bir-Rumen

               Exportatorul produselor ce fac obiectul acestui document (autorizația vamală nr. … (1)) declară că, exceptând cazul în care în mod expres este indicat altfel, aceste produse sunt de origine preferențială … (2).

               Il-verżjoni bis-Sloven

               Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.

               Il-verżjoni bis-Slovakk

               Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).

               Il-verżjoni bil-Finlandiż

               Tässä asiakirjassa mainittujen tuotteiden viejä (tullin lupa n:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).

               Il-verżjoni bl-Iżvediż

               Exportören av de varor som omfattas av detta dokument (tullmyndighetens tillstånd nr. … (1)) försäkrar att dessa varor, om inte annat tydligt markerats, har förmånsberättigande … ursprung (2).

                        .................................................................................. (3)

                        (Post u data)

                        .................................................................................. (4)

                        (Il-firma tal-esportatur; minbarra dan, l-isem

                        tal-persuna li tiffirma d-dikjarazzjoni għandu jkun indikat b'kitba ċara)

               _________________

               Noti

               (1) Meta d-dikjarazzjoni tal-fattura timtela minn esportatur approvat fl-ambitu tat-tifsira tal-Artikolu 22 tal-Protokoll, in-numru tal-awtorizzazzjoni tal-esportatur approvat għandu jitniżżel f’dan l-ispazju. Meta d-dikjarazzjoni fuq il-fattura ma ssirx minn esportatur approvat, ħalli l-kliem fil-parenteżi barra jew ħalli l-ispazju vojt.

               (2) L-oriġini tal-prodotti għandha tkun indikata. Meta d-dikjarazzjoni tal-fattura tkun kollha jew parzjalment dwar prodotti li joriġinaw minn Ceuta u Melilla fl-ambitu tat-tifisra ta’ l-Artikolu 40 tal-Protokoll, l-esportatur għandu jindikahom b’mod ċar fid-dokument li fih issir id-dikjarazzjoni permezz tas-simbolu "CM".

               (3) Dawn l-indikazzjonijiet jistgħu jitħallew barra jekk l-informazzjoni tkun inkluża fid-dokument innifsu.

               (4) Ara l-Artikolu 21(5) tal-Protokoll. F'każijiet fejn l-esportatur ma jkollux għalfejn jiffirma, l-eżenzjoni mill-firma timplika wkoll eżenzjoni mill-isem tal-firmatarju.”.

               Artikolu 3

               L-Unjoni Ewropea għandha tikkomunika lill-Istati tal-ESA il-verżjoni tal-Ftehim bil-lingwa Kroata.

               Artikolu 4

               1.Id-dispożizzjonijiet tal-Ftehim għandhom jiġu applikati għall-merkanzija esportata jew minn wieħed mill-Istati tal-ESA lejn ir-Repubblika tal-Kroazja jew mir-Repubblika tal-Kroazja lejn wieħed mill-Istati tal-ESA, li jikkonformaw mad-dispożizzjonijiet tal-Protokoll 1 tal-Ftehim u li fl-1 ta' Lulju 2013 kienu jew fi tranżitu jew f'maħżen temporanju, f'maħżen doganali jew f'żona libera f’wieħed mill-Istati tal-ESA jew fil-Kroazja.

               2.Fil-każijiet imsemmija fil-paragrafu 1 għandu jingħata trattament preferenzjali, suġġett għall-preżentazzjoni, lill-awtoritajiet doganali tal-pajjiż importatur, fi żmien erba' xhur mid-data tad-dħul fis-seħħ ta’ din id-Deċiżjoni, ta' prova ta' oriġini maħruġa b'mod retrospettiv mill-awtoritajiet doganali tal-pajjiż esportatur.

               Artikolu 5

               L-Istati tal-ESA jieħdu l-impenn li ma jagħmlu l-ebda pretensjoni, talba jew rinviju u lanqas jimmodifikaw jew jiritraw xi konċessjoni skont l-Artikoli XXIV.6 u XXVIII tal-GATT 1994 jew l-Artikolu XXI tal-GATS rigward l-adeżjoni tar-Repubblika tal-Kroazja mal-Unjoni Ewropea.

               Artikolu 6

               L-Anness IX tal-Protokoll 1 tal-Ftehim huwa sostitwit b'dan li ġej:

               “ANNESS IX ta-Protokoll 1

               Pajjiżi u territorji extra-Ewropej

               Fit-tifsira ta' dan il-Protokoll "pajjiżi u territorji extra-Ewropej" għandha tfisser il-pajjiżi u t-territorji msemmija fil-Parti Erbgħa tat-Trattat li jistabbilixxi l-Komunità Ewropea li huma elenkati hawn taħt:

               (Din il-lista hija bla ħsara għall-istatus ta' dawn il-pajjiżi u territorji, jew tibdiliet futuri fl-istatus tagħhom.)

               1.Il-pajjiżi u t-territorji extra-Ewropej li għandhom relazzjonijiet speċjali mar-Renju tad-Danimarka:

               –Greenland.

               2.Il-pajjiżi u t-territorji extra-Ewropej li għandhom relazzjonijiet speċjali mar-Repubblika Franċiża:

               –New Caledonia u d-Dipendenzi tagħha,

               –Il-Polineżja Franċiża,

               –Saint Pierre u Miquelon,

               –Saint Barthélemy,

               –It-Territorji Franċiżi tan-Nofsinhar u tal-Antartiku,

               –Wallis u Futuna

               3.Il-pajjiżi u t-territorji extra-Ewropej li għandhom relazzjonijiet speċjali mar-Renju tan-Netherlands:

               –Aruba,

               –Bonaire,

               –Curaçao,

               –Saba,

               –Sint Eustatius,

               –Sint Maarten.

               4.Il-pajjiżi u t-territorji extra-Ewropej li għandhom relazzjonijiet speċjali mar-Renju Unit tal-Gran Brittanja u tal-Irlanda ta' Fuq:

               –Anguilla,

               –Bermuda,

               –Il-Gżejjer Cayman,

               –Il-Gżejjer Falkland,

               –South Georgia u s-South Sandwich Islands,

               –Montserrat,

               –Pitcairn,

               –Saint Helena and d-Dipendenzi tagħha,

               –It-Territorju Brittaniku tal-Antartiku

               –It-Territorju Britanniku tal-Oċean Indjan,

               –Il-Gżejjer Turks u Caicos,

               –Il-Gżejjer Verġni Brittaniċi.”.

               Artikolu 7

               Din id-Deċiżjoni għandha tidħol fis-seħħ nhar [data].

               Madankollu, l-Artikoli 3 u 4 japplikaw b'effett mill-1 ta' Lulju 2013.

                     (1)
                  ĠU L 111, 24.4.2012, p. 2.

                     (2)
                  Id-Deċiżjoni tal-Kunsill Ewropew 2012/419/UE tal-11 ta' Lulju 2012 li temenda l-istatus tal-Majott fir-rigward tal-Unjoni Ewropea (ĠU L 204, 31.7.2012, p. 131.)

                     (3)
                  Id-Deċiżjoni tal-Kunsill Ewropew 2010/718/UE tad-29 ta’ Ottubru 2010 li timmodifika l-istatus tal-gżira ta’ Saint-Barthélemy fir-rigward tal-Unjoni Ewropea (ĠU L 325, 9.12.2010, p. 4.)

                     (4)
                  Id-Deċiżjoni tal-Kunsill 2013/755/UE tal-25 ta’ Novembru 2013 dwar l-assoċjazzjoni tal-pajjiżi u t-territorji barranin mal-Unjoni Ewropea (“Deċiżjoni dwar l-Assoċjazzjoni Barranija”) (ĠU L 344, 19,12.2013, p. 1).


               IL-KUMMISSJONI EWROPEA
            Brussell, 27.7.2017
            COM(2017) 393 final
            2017/0174(NLE)
            Proposta għal
            DEĊIŻJONI TAL-KUNSILL
            dwar l-iffirmar tal-Ftehim bejn l-Unjoni Ewropea u Antigua u Barbuda li jemenda l-ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament (UE) Nru 610/2013 tas-26 ta' Ġunju 2013
                  1
                (minn issa 'l quddiem: l-emenda tal-Kodiċi tal-Fruntieri ta' Schengen) emenda l-Konvenzjoni li timplimenta l-Ftehim ta' Schengen
                  2
               , ir-Regolament (KE) Nru 562/2006
                  3
                (Kodiċi tal-Fruntieri ta' Schengen [KFS]) u r-Regolament (KE) Nru 810/2009
                  4
                (il-Kodiċi dwar il-Viżi) u – fost l-oħrajn – iddefinixxa mill-ġdid il-kunċett ta' "soġġorn qasir" għal ċittadini ta' pajjiż terz fiż-żona Schengen. Mit-18 ta' Ottubru 2013, iċ-ċittadini ta' pajjiż terz – irrispettivament minn jekk għandhomx bżonn viża jew humiex eżenti – li biħsiebhom jivvjaġġaw lejn iż-żona Schengen għal soġġorn qasir, it-tul massimu tas-soġġorn awtorizzat huwa definit bħala "90 ġurnata fi kwalunkwe perjodu ta' 180 ġurnata". Kuntrarju għad-definizzjoni li kienet fis-seħħ sat-18 ta' Ottubru 2013 (tliet xhur waqt il-perjodu ta' sitt xhur mid-data tal-ewwel dħul), il-kunċett il-ġdid huwa aktar preċiż billi jistipula t-tul ta' żmien fi ġranet, minflok f'xhur. Barra minn hekk, it-terminu "mid-data tal-ewwel dħul" li wassal għal bosta inċertezzi u mistoqsijiet tneħħa mid-definizzjoni.

               L-emenda tal-Kodiċi tal-Fruntieri ta' Schengen introduċiet il-bidliet kollha meħtieġa fl-acquis tal-UE fil-qasam tal-viżi u l-fruntieri, i.e. il-Konvenzjoni li timplimenta l-Ftehim ta' Schengen, il-Kodiċi tal-Fruntieri ta' Schengen, il-Kodiċi dwar il-Viżi u r-Regolament (KE) Nru 539/2001
                  5
               . Madankollu, il-kunċett tas-soġġorn qasir huwa minqux ukoll fil-ftehimiet internazzjonali li ġew konklużi mill-Unjoni Ewropea. Il-ftehimiet ta' eżenzjoni mill-viża li ġew konklużi ma' Antigua u Barbuda
                  6
               , il-Bahamas
                  7
               , Barbados
                  8
               , il-Brażil
                  9
               , Mauritius
                  10
               , Saint Kitts u Nevis
                  11
                u s-Seychelles
                  12
                għadhom jirreferu għad-definizzjoni l-qadima ("tliet xhur matul perijodu ta' sitt xhur wara d-data ta' meta jkunu daħlu l-ewwel darba"
                  13
               ) meta jiddefinixxu t-tul tas-soġġorn mingħajr viża.

               Fis-16 ta’ Lulju 2014, il-Kummissjoni adottat rakkomandazzjoni għal Deċiżjoni tal-Kunsill dwar l-awtorizzazzjoni tal-ftuħ ta’ negozjati għall-emendar tal-ftehim dwar l-eżenzjoni mill-viża għal soġġorn qasir, bejn l-Unjoni Ewropea u l-pajjiżi fuq imsemmija
                  14
               , li l-Kunsill adotta fid-9 ta’ Ottubru 2014
                  15
               . L-għan kien li tiġi implimentata d-definizzjoni l-ġdida ta’ soġġorn qasir fir-rigward ta’ dawn is-seba’ pajjiżi, kif previst mill-emenda tal-SBC. Barra minn hekk, id-definizzjoni ta' "soġġorn qasir" fil-ftehimiet dwar l-eżenzjoni mill-viża f'termini ta' ġranet, minflok f'termini ta' xhur, hija anqas ikkumplikata u tista' tiġi vverifikata u kkalkolata b'mezzi elettroniċi/ta' IT, u għalhekk hija iktar adatta għal sistemi ċentralizzati ta' ġestjoni tal-fruntieri, bħal ma hija s-sistema proposta ta' Dħul/Ħruġ (EES)
                  16
               .

               Wara l-awtorizzazzjoni tal-Kunsill, il-Kummissjoni bdiet negozjati biex temenda l-ftehim dwar l-eżenzjoni mill-viża mas-seba’ pajjiżi (Antigwa u Barbuda, il-Bahamas, Barbados, il-Brażil, Mauritius, Saint Kitts u Nevis u s-Seychelles).

               In-negozjati ma' Antigua u Barbuda ġew iffinalizzati b’suċċess permezz tal-inizjalar tal-ftehim emendatorju fit-28 ta’ Ottubru 2016. Iż-żewġ partijiet qablu li jadottaw id-definizzjoni ġdida ta' "soġġorn qasir" fit-test kollu tal-ftehim ta' eżenzjoni mill-viża bejn l-UE u Antigua u Barbuda. Barra minn hekk, il-ftehim jinkludi l-modifika ta' xi dettalji tekniċi (ara aktar 'l isfel), iżda l-emendi kollha mhumiex sinifikanti mill-aspett ta' vjaġġatur.

                  Is-sitwazzjoni speċifika tar-Renju Unit u tal-Irlanda hija riflessa fil-preambolu tal-ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-ftehim jobbliga l-approvazzjoni taż-żewġ partijiet kontraenti f'konformità mal-proċeduri rispettivi tagħhom. Min-naħa tal-Unjoni, dan jobbliga d-deċiżjonijiet tal-Kunsill dwar l-iffirmar u l-konklużjoni tal-ftehim.

               Din il-proposta hija ppreżentata lill-Kunsill sabiex tawtorizza l-iffirmar tal-Ftehim biex jiġi emendat il-Ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir.

               Il-ftehim jiżgura koerenza legali, kif ukoll armonizzazzjoni fost l-Istati Membri, billi jaderixxi mad-definizzjoni l-ġdida ta' soġġorn qasir kif previst mill-emenda tal-SBC, li jipprovdi interpretazzjoni ċara ta' "soġġorn qasir".

               Il-bażi ġuridika għal din il-proposta hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (it-TFUE), flimkien mal-Artikolu 218 tiegħu.

               L-Unjoni ma għandha ebda setgħa temenda l-ftehimiet dwar l-eżenzjoni mill-viża li jorbtu lill-erba' pajjiżi li huma assoċjati mal-implimentazzjoni tal-acquis ta' Schengen, inkluża l-politika komuni dwar il-viżi. Sabiex jiġi żgurat approċċ armonizzat u implimentazzjoni tad-dispożizzjonijiet tat-tul tas-soġġorn awtorizzat fiż-żona Schengen, inkluża fil-ftehim hemm dikjarazzjoni konġunta, li tiddikjara x-xewqa għal Antigua u Barbuda, min-naħa l-waħda, u l-Iżlanda, Liechtenstein, in-Norveġja u l-Iżvizzera, min-naħa l-oħra, li jimmodifikaw b'dan il-mod il-ftehimiet dwar l-eżenzjoni tal-viża bilaterali attwali.

               •Sussidjarjetà (għall-kompetenza mhux esklużiva)

               Jekk waħda mill-partijiet kontraenti għall-ftehim internazzjonali tkun l-Unjoni Ewropea, kwalunkwe emenda ta' ftehim bħal dan ma tistax tiġi implimentata b'mod ġuridiku mill-Istati Membri infushom. Il-ftehim dwar l-eżenzjoni mill-viża ma' Antigua u Barbuda ġie konkluż mill-Unjoni Ewropea. Għalhekk, jeħtieġ azzjoni fil-livell tal-Unjoni.

               Barra minn hekk, il-konklużjoni tal-ftehimiet dwar l-eżenzjoni mill-viża mill-Istati Membri jaffettwa l-acquis tal-Unjoni fil-qasam tal-viżi (l-Artikolu 3(2) TFUE).

               •Proporzjonalità

               Il-proposta attwali ma tmurx lil hinn minn dak li hu meħtieġ biex jinkiseb l-objettiv segwit, jiġifieri l-modifika tal-ftehim attwali dwar l-eżenzjoni mill-viża bejn l-Antigua u Barbuda u l-Unjoni.

               3.IMPLIKAZZJONIJIET GĦALL-BAĠIT

               Din il-proposta ma tinvolvix spejjeż addizzjonali għall-baġit tal-UE.

               4.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Fid-9 ta' Ottubru 2014, il-Kunsill adotta direttivi ta' negozjati li awtorizzaw lill-Kummissjoni tiftaħ negozjati ma' Antigua u Barbuda biex temenda l-ftehim dwar l-eżenzjoni mir-rekwżit ta' viża bejn iż-żewġ partijiet. L-Istati Membri ġew infurmati dwar il-progress tan-negozjati f'laqgħat tal-Grupp ta' Ħidma dwar il-Viża.

               5.ELEMENTI OĦRAJN

               •Ir-Riżultat tan-negozjati

                  Il-Kummissjoni tikkunsidra li ntlaħqu l-għanijiet stabbiliti mill-Kunsill fid-direttivi ta’ negozjati tiegħu u li l-abbozz tal-ftehim hu aċċettabbli għall-Unjoni.

                  Il-kontenut finali tiegħu jista’ jitqassar kif ġej:

                  a. Id-durata tas-soġġorn

                  Il-ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta' Antigua u Barbuda meta jivvjaġġaw lejn il-Parti Kontraenti l-oħra għal perjodu massimu ta' 90 ġurnata fi kwalunkwe perjodu ta' 180 ġurnata (minflok perjodu massimu ta' tliet xhur matul il-perjodu ta' sitt xhur wara d-data tal-ewwel dħul). Id-definizzjoni l-ġdida hija applikata fil-ftehim kollu bejn l-Unjoni Ewropea u Antigwa u Barbuda dwar l-eżenzjoni mill-viża għal soġġorn qasir.

                  b. Dispożizzjoni finali – sospensjoni tal-ftehim (l-Artikolu 8(4))

               Il-ftehim jimmodifika l-aħħar sentenza tal-Artikolu 8(4) bil-mod li ġej: "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni." Billi l-kliem "u għandha tneħħi dik is-sospensjoni" jiżdiedu mat-test attwali, il-ftehim emendat jiċċara li s-sospensjoni tal-eżenzjoni mill-viża għandha fil-fatt titneħħa jekk ir-raġunijiet li wasslu għas-sospensjoni jisparixxu. Dwar dan il-punt, l-emenda tallinja l-kliem tal-ftehim dwar l-eżenzjoni mill-viża ma' Antigua u Barbuda ma' dak tal-ftehimiet l-oħra kollha dwar l-eżenzjoni mill-viża ffirmati mill-Unjoni fl-2015 u l-2016. Fl-14 ta' Ġunju 2016, il-Grupp ta' Ħidma dwar il-Viża ġie kkonsultat dwar din l-emenda u l-ebda Stat Membru ma qajjem xi oġġezzjoni.

                  c. Is-sostituzzjoni ta' "Komunità" b' "Unjoni"

                  Mid-dħul fis-seħħ tat-Trattat ta' Lisbona, fl-1 ta' Diċembru 2009, l-Unjoni Ewropea waħedha kisbet personalità ġuridika konsolidata. Madankollu, il-"Komunità Ewropea" għadha minquxa fi ftehimiet internazzjonali li kienu daħlu fis-seħħ qabel it-Trattat ta’ Lisbona, bħalma hu l-każ tal-Ftehim bejn il-Komunità Ewropea u Antigua u Barbuda dwar l-eżenzjoni għal soġġorn qasir. Il-ftehim ta’ emenda għalhekk jissostitwixxi "Komunità" b’"Unjoni" fil-ftehim kollu dwar l-eżenzjoni mill-viża.

                  d. Dikjarazzjonijiet Konġunti

                  Żewġ dikjarazzjonijiet konġunti huma mehmuża mal-ftehim:

                  - Dwar l-interpretazzjoni tad-90 jum fi kwalunkwe perjodu ta’ 180 jum, kif ukoll;

                  - Dwar l-Iżlanda, in-Norveġja, l-Iżvizzera u l-Liechtenstein.

                  e. Dħul fis-seħħ

                  Il-ftehim għandu jidħol fis-seħħ fl-ewwel jum tas-sitt(6) xahar wara d-data ta’ meta l-aħħar Parti Kontraenti tkun innotifikat lill-oħra li tlestew il-proċeduri ta’ ratifika. Sabiex tiġi żgurata ċ-ċertezza legali u l-vjaġġaturi jkunu jistgħu jifhmu l-liġi u josservawha, huwa meħtieġ li jkun hemm perjodu ta’ tranżizzjoni twil biżżejjed. Hekk kif tiġi konkluża r-ratifika tal-ftehim, il-perjodu ta’ sitt xhur se jippermetti lill-vjaġġaturi jtemmu s-soġġorni qosra, li għadhom jiġu kkalkulati b'mod sħiħ skont id-definizzjoni l-qadima, qabel ma tidħol fis-seħħ id-definizzjoni l-ġdida dwar is-soġġorn qasir u l-perjodu ta’ referenza ta’ 180 jum li jirreferi għall-passat.

                  Id-dispożizzjoniijiet l-oħra kollha tal-Ftehim eżistenti bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir jibqgħu bla mittiefsa mill-Ftehim ta’ emenda, inkluż l-ambitu territorjali.

               6.KONKLUŻJONI

               Fid-dawl tal-kunsiderazzjonijiet ta' hawn fuq, il-Kummissjoni tipproponi li l-Kunsill jiddeċiedi li l-Ftehim jiġi ffirmat f’isem l-Unjoni u jawtorizza lill-President tal-Kunsill biex jaħtar lill-persuna/i bis-setgħa li tiffirma/jiffirmaw f’isem l-Unjoni.

               2017/0174 (NLE)

               Proposta għal

               DEĊIŻJONI TAL-KUNSILL

               dwar l-iffirmar tal-Ftehim bejn l-Unjoni Ewropea u Antigua u Barbuda li jemenda l-ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tat-30 ta’ Novembru 2009, il-Kunsill ikkonkluda l-Ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir. Il-Ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta’ Antigua u Barbuda meta jivvjaġġaw lejn it-territorju tal-Parti Kontraenti l-oħra “għal perjodu massimu ta’ tliet xhur matul perjodu ta’ sitt xhur”.

               (2)Ir-Regolament (UE) Nru 610/2013 tal-Parlament Ewropew u tal-Kunsill
                  17
                daħħal bidliet orizzontali fl-acquis tal-Unjoni dwar il-viża u l-fruntieri u ddefinixxa soġġorn qasir bħala massimu ta’ 90 jum fi kwalunkwe perjodu ta’ 180 jum.

               (3)Huwa neċessarju li dan il-Ftehim bejn l-Unjoni u Antigua u Barbuda dwar l-eżenzjoni mill-viża għal soġġorn qasir jinkorpora din id-definizzjoni l-ġdida sabiex jarmonizza bis-sħiħ ir-reġim ta’ soġġorn qasir tal-Unjoni.

               (4)Fid-9 ta' Ottubru 2014, il-Kunsill adotta Deċiżjoni li tawtorizza lill-Kummissjoni biex tiftaħ in-negozjati dwar Ftehim biex jiġi emendat il-Ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir (il-“Ftehim”).

               (5)In-negozjati mal-Antigua u Barbuda dwar il-Ftehim ġew iffinalizzati b’suċċess bl-inizjalar tagħhom, permezz ta’ Skambju ta’ Ittri, fit-28 ta’ Ottubru 2016 min-Negozjaturi Ewlenin tal-Unjoni u ta’ Antigua u Barbuda.

               (6)Il-Ftehim għandu jiġi ffirmat u d-dikjarazzjonijiet mehmuża mal-Ftehim għandhom jiġu approvati f'isem l-Unjoni.

               (7)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, f’konformità mad-Deċiżjoni tal-Kunsill 2000/365/KE
                  18
               . Għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (8)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tiħux sehem, f’konformità mad-Deċiżjoni tal-Kunsill 2002/192/KE
                  19
               . Għaldaqstant l-Irlanda mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               L-iffirmar, f'isem l-Unjoni tal-Ftehim bejn l-Unjoni Ewropea u Antigua u Barbuda li jemenda l-Ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir (il-"Ftehim") huwa b’dan awtorizzat, suġġett għall-konklużjoni tal-Ftehim.

               It-test tal-Ftehim huwa mehmuż ma' din id-Deċiżjoni.

               Artikolu 2

               Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.

               Artikolu 3

               Il-President tal-Kunsill huwa b'dan awtorizzat li jinnomina l-persuna jew persuni bis-setgħa li jiffirmaw il-Ftehim f'isem l-Unjoni.

               Artikolu 4

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 182, 29.06.2013, p. 1.

                     (2)
                  ĠU L 239, 22.09.2000, p. 19.

                     (3)
                  ĠU L 105, 13.4.2006, p. 1.

                     (4)
                  ĠU L 243, 15.9.2009, p. 1.

                     (5)
                  ĠU L 081, 21.3.2001, p. 1.

                     (6)
                  ĠU L 169, 30.6.2009, p. 3.

                     (7)
                  ĠU L 169, 30.6.2009, p. 24.

                     (8)
                  ĠU L 169, 30.6.2009, p. 10.

                     (9)
                  Mal-Brażil, l-UE kkonkludiet żewġ ftehimiet. Wieħed għal detenturi ta' passaporti ordinarji (ĠU L 255, 21.9.2012, p. 4) u wieħed separat għal detenturi ta' passaporti diplomatiċi, ta' servizz u uffiċjali (ĠU L 66, 12.3.2011, p. 2).

                     (10)
                  ĠU L 169, 30.6.2009, p. 17.

                     (11)
                  ĠU L 169, 30.6.2009, p. 38.

                     (12)
                  ĠU L 169, 30.6.2009, p. 31.

                     (13)
                  Cf. "Skop" u "Tul tas-soġġorn" fil-ftehimiet.

                     (14)
                  COM(2014) 468 final.

                     (15)
                  Id-Deċiżjoni tal-Kunsill li tawtorizza lill-Kummissjoni tiftaħ negozjati għall-emendar tal-ftehimiet dwar l-eżenzjoni mill-viża għal soġġorn qasir bejn l-Unjoni/il-Komunità Ewropea u Antigua u Barbuda, il-Commonwealth tal-Bahamas, Barbados, ir-Repubblika Federali tal-Brażil, ir-Repubblika ta' Mauritius, il-Federazzjoni ta' Saint Kitts u Nevis u r-Repubblika tas-Seychelles, adottata mill-Kunsill fid-09.10.2014.

                     (16)
                  COM (2016)194 final.

                     (17)
                  Ir-Regolament (UE) Nru 610/2013 tal-Parlament Ewropew u tal-Kunsill tas-26 ta' Ġunju 2013 li jemenda r-Regolament (KE) Nru 562/2006 tal-Parlament Ewropew u tal-Kunsill li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal- fruntiera (Kodiċi tal-Fruntieri ta' Schengen), il-Konvenzjoni li timplimenta l-Ftehim ta' Schengen, ir-Regolamenti tal-Kunsill (KE) Nru 1683/95 u Nru 539/2001, u r-Regolamenti (KE) Nru 767/2008 u Nru 810/2009 tal-Parlament Ewropew u tal-Kunsill, ĠU L 182, 29.06.2013, p. 1.

                     (18)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

                     (19)
                  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).

    ---documentbreak---

               IL-KUMMISSJONI EWROPEA
            Brussell, 27.7.2017
            COM(2017) 393 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar, f'isem il-Ftehim bejn l-Unjoni Ewropea u Antigua u Barbuda li jemenda l-Ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir

               ANNESS

               FTEHIM

               bejn l-Unjoni Ewropea u Antigua u Barbuda li jemenda l-Ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir

               L-UNJONI EWROPEA,

               min-naħa l-waħda, u

               ANTIGUA U BARBUDA,

               min-naħa l-oħra,

               minn hawn 'il quddiem flimkien imsejħin il-"Partijiet Kontraenti",

               WARA LI KKUNSIDRAW il-Ftehim bejn il-Komunità Ewropea u Antigua u Barbuda dwar l-eżenzjoni mill-viża għal soġġorn qasir (minn hawn 'il quddiem imsejjaħ "il-Ftehim") li daħal fis-seħħ fl-1 ta' Mejju 2010,

               FILWAQT LI JAFFERMAW l-importanza tal-iffaċilitar ta’ kuntatti bejn il-persuni,

               FILWAQT LI JIEĦDU NOTA li l-Ftehim jaħdem għas-sodisfazzjon taċ-ċittadini tal-Partijiet Kontraenti,

               FILWAQT LI JQISU li d-definizzjoni ta’ soġġorn qasir fornuta mill-Ftehim (tliet xhur tul perjodu ta’ sitt xhur mid-data tal-ewwel dħul) mhix preċiża biżżejjed u b’mod partikolari, il-kunċett ta’ "id-data tal-ewwel dħul" jista’ jagħti lok għal inċertezzi u mistoqsijiet,

               FILWAQT LI JITQIES li r-Regolament (UE) Nru 610/2013 tas-26 ta’ Ġunju 2013 introduċa bidliet orizzontali fl-acquis tal-UE dwar il-viża “interna” u l-fruntieri u ddefinixxa soġġorn qasir bħala “90 jum fi kwalunkwe perjodu ta’ 180 jum”,

               FILWAQT LI TITQIES li s-Sistema ta’ Dħul/Ħruġ li għandha tiġi stabbilita mill-Unjoni Ewropea tirrikjedi l-użu ta’ definizzjoni uniformi u ċara ta’ soġġorn qasir li hija applikabbli għaċ-ċittadini kollha tal-pajjiżi terzi,

               FILWAQT LI JIXTIEQU jiżguraw il-fluss bla xkiel ta’ vjaġġaturi fil-punti ta' qsim tal-fruntiera tal-Partijiet Kontraenti,

               FILWAQT LI JAFFERMAW li l-Ftehim ikopri liċ-ċittadini tal-Istati Membri kollha tal-Unjoni Ewropea, bl-eċċezzjoni tar-Renju Unit u l-Irlanda,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, annessi mat-Trattat tal-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               Artikolu 1

               Il-Ftehim għandu jiġi emendat f’konformità mad-dispożizzjonijiet ta’ dan l-Artikolu:

               (1)Fit-titolu u fl-Artikli 3(5), 6(1) u 8(7), il-kelma “Komunità” se tiġi sostituta bil-kelma “Unjoni”.

               (2)Fl-Artikolu 1, il-kliem "tliet xhur matul perjodu ta’ sitt xhur" huma sostitwiti fil-frażi "90 jum fi kwalunkwe perjodu ta' 180 jum".

               (3)L-Artikolu 4(1) għandu jinbidel b'dan li ġej:

               "Iċ-ċittadini tal-Unjoni Ewropea jistgħu jibqgħu fit-territorju ta’ Antigua u Barbuda għal perjodu massimu ta’ 90 jum fi kwalunkwe perjodu ta’ 180 jum."

               (4)L-Artikolu 4(2) għandu jinbidel b'dan li ġej:

               "Iċ-ċittadini ta’ Antigua u Barbuda jistgħu joqogħdu fit-territorju tal-Istati Membri li japplikaw bis-sħiħ l-acquis ta’ Schengen, għal perjodu massimu ta’ 90 jum fi kwalunkwe perjodu ta’ 180 jum. Dak il-perjodu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen fl-intier tiegħu.

               Iċ-ċittadini ta’ Antigua u Barbuda jistgħu jibqgħu għal perjodu massimu ta' 90 jum fi kwalunkwe perijodu ta' 180 jum fit-territorju ta' kull Stat Membru li għadu ma japplikax l-acquis ta' Schengen fl-intier tiegħu, irrispettivament mill-perjodu tas-soġġorn ikkalkulat għat-territorju tal-Istati Membri li japplikaw l-acquis ta' Schengen fl-intier tiegħu."

               (5)Fl-Artikolu 4(3), il-kelmiet "tliet xhur" jinbidlu mill-kelmiet "90 jum" u l-kelma "Komunità" tinbidel mill-kelma "Unjoni".

               (6)L-aħħar sentenza tal-Artikolu 8(4) tinbidel b’dan li ġej:

               "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni."

               Artikolu 2

               Dan il-Ftehim għandu jiġi rratifikat jew approvat mill-Partijiet Kontraenti skont il-proċeduri rispettivi tagħhom u jidħol fis-seħħ fl-ewwel jum tas-sitt(6) xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

               Magħmul fi […]fil-[…] jum ta’ […] fis-sena elfejn u sbatax b'duplikat bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Żvediż, b’kull test ikun ugwalment awtentiku.

               Għall-Unjoni Ewropea

               Għal Antigua u Barbuda

               DIKJARAZZJONI KONĠUNTA LI TIKKONĊERNA L-IŻLANDA, IN-NORVEĠJA, L-IŻVIZZERA U L-LIECHTENSTEIN

               Huwa mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u Antigua u Barbuda, min-naħa l-oħra, jimmodifikaw, mingħajr dewmien, il-ftehimiet bilaterali dwar l-eżenzjoni mill-viża għal soġġorn qasir f'konformità mat-termini ta' dan il-Ftehim.

               Dikjarazzjoni Konġunta dwar l-interpretazzjoni tad-90 jum fi kwalunkwe perjodu ta’ 180 jum

               Il-Partijiet Kontraenti jaqblu li l-perjodu massimu ta’ 90 jum fi kwalunkwe perjodu ta’ 180 jum kif ipprovdut mill-Artikolu 4 ta’ dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta’ żmien tagħhom ma jaqbiżx id-90 jum fi kwalunkwe perjodu ta’ 180 jum b’kollox.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi titqies b'lura kull ġurnata tas-soġġorn fl-aħħar perijodu ta' 180 jum, sabiex jiġi vverifikat jekk l-obbligu tad-90 jum fi kwalunkwe perjodu ta' 180 jum ikunx baqa' jiġi ssodisfat. Fost oħrajn, dan ifisser li assenza għal perjodu mhux interrott ta’ 90 jum tippermetti li jkun hemm soġġorn ġdid ta' mhux aktar minn 90 jum.

               ________